વાચનાલય શરૂ કરવાનો હેતુ જણાવતા અરવિંદભાઈ કહે છે, “૧૯૬૬માં મારી માનું આંખનું ઓપરેશન આ હોસ્પિટલમાં થયેલું. સાજા થયા પછી અચાનક તેમને અંધાપો આવી ગયો જે ૧૫ વર્ષ સુધી રહ્યો. દરમિયાન મારી માતાએ મને કોઈ દવાખાનામાં જઈને સારું કામ કરવા કહેલું. મેં પણ નિવૃત્તિ બાદ ક્લબ કે બગીચામાં બેસીને સમય પસાર કરવા કરતાં કંઈક ક્રિએટિવ કરવાનું નક્કી કર્યું હતું. આથી અહીં વાચનાલય શરૂ કર્યું. આજે અનેક લોકો તેનો લાભ લઈ રહ્યા છે તેનો આનંદ છે.” તેઓ અન્ય હોસ્પિટલોમાં પણ આવી લાઈબ્રેરી શરૂ કરવા માગે છે.